ઍક્શન-શૉટ્સમાં પણ આ બ્યુટિફુલ શહેર પોતાની છાપ છોડવાનું કામ કર્યા વિના રહેતું નથી અને આ જ કારણોસર ફિલ્મમાં સ્લો મોશન મોમેન્ટનો પુષ્કળ ઉપયોગ કરવામાં આવ્યો છે જેથી તમે બ્યુટિફુલ ડબ્લિનને પણ જોવાની તક ચૂકો નહીં. બાય ધ વે, એવું જરા પણ નથી કે ‘તેરા સુરૂર’માં ડબ્લિન સિવાય બીજું કંઈ જોવા જેવું નથી. છે, બીજું પણ જોવા જેવું છે. લુક ચેન્જ કરીને ફ્રેશ થઈ ગયેલો હિમેશ પણ એમાં જોવા મળે છે અને ફારાહ કરીમીની નજાકત પણ એમાં જોવા મળે છે. શહેનાઝ પટેલની મમતા પણ ભારોભાર જોવા મળે છે તો લાંબા સમય પછી સેલ્યુલૉઇડ સ્ક્રીન પર દેખાયેલા શેખર કપૂરની સાથોસાથ કબીર બેદી અને નસીરુદ્દીન શાહ પણ જોવા મળે છે.